title: Recueil général et complet des fabliaux des 13e et 14e siècles/Du Prestre et du Chevalier
text: # Recueil général et complet des fabliaux des 13e et 14e siècles/Du Prestre et du Chevalier
  
  ### xxxiv DU PRESTRE ET DU CHEVALIER.
  
  ﻿Si com Milles d’Amiens le conte, T raiiés en chà ; s’oiiés .i. conte,
  
  Si com Milles d’Amiens le conte,
  
  D’un Chevalier et d’un Provoire.
  
  Li contes fu mis en memore
  
  C’uns Chevaliers molt povrement
  
  Repairoit du tournoiement ; Si avoit tout perdu le sien.
  
  Et si avoit esté si bien
  
  Batus que, s’il donnast .c. saus.
  
  Ne trouvast-il qui tant de cols
  
  Li donast pour .c. sols contés.
  
  Laidement fu debaretés ; Si ot toute sa compaignie
  
  Perdue et toute sa mainsnie,
  
  Et son harnas et son conroi. ............ Ensi s’en vint molt povrement
  
  Et .i. Escuiers seulement.
  
  S’esmurent une matinée
  
  Pour revenir en lor contrée.
  
  